Што да станоўчых момантаў, то, па словах юрыста, варта адзначыць вызваленне 22 жніўня паводле ўказа Аляксандра Лукашэнкі палітычных вязняў Мікалая Статкевіча, Арцёма Пракапенкі, Мікалая Дзядка, Юрыя Рубцова, Яўгена Васьковіча ды Ігара Аліневіча. Да таго ж, нагадаў праваабаронца, 31 жніўня са следчага ізалятара на Валадарцы пад падпіску аб нявыездзе былі вызваленыя фігуранты “справы графітыстаў” Максім Пякарскі і Вадзім Жаромскі. Апроч таго, 9 верасня пад падпіску аб нявыездзе быў вызвалены затрыманы напярэдадні кандыдат у прэзідэнты на выбарах 2010 года Алесь Міхалевіч, які вырашыў вярнуцца на радзіму пасля некалькіх год палітычнай эміграцыі.